Kamu bisa jelasin ke aku soal Luhut Binsar Panjaitan dalam bahasa jawa?

Jendral (Purn.) Luhut Binsar Panjaitan () inggih punika Mantri Perindhustrian lan Perdagangan Républik Indonésia ing Kabinet Persatuan Nasional. Panjenenganipun punika lulusan ingkang saé piyambak saking Akadhemi Militer Nasional angkatan taun 1970. Sadèrèngipun dipundadosaken mantri, Panjaitan tugas ing Kopassus TNI AD kanthi kalungguhan pungkasan Komandhan kawitan Detasemen 81. Panjenenganipun naté pikantuk bebingah Adimakayasa (bebingah kaurmatan ing Akadhemi Militér). Sasampunipun lulus saking Akadhemi Militér kanthi kalungguhan letnan kalih, panjenenganipun langsung tugas ing Kopassus.

Ing Koppasus, Luhut Panjaitan naté njabat dados Komandan Pusat Pendidikan Kopassus ing Batujajar, Bandung. Asisten Operasi ing Markas Kopassus sarta Komandan kapisan Detasemén 81 ingkang sapunika dipunsebat Detasemen Pananggulangan Teror (Gultor) 81. Satunggalipun detasemén ingkang mligi nandhangi masalah téroris. Luhut ingkang yasa detasemén punika wiwit saking nol, nalika Panglima ABRI dipunjabat déning Benny Moerdani. Luhut ugi naté njabat dados Komandan Pusat Kesenjataan Infantri ing Bandung. Nalika njabat Komandan Korém ing Madiun, panjenenganipun pikantuk préstasi minangka Komandan Korem ingkang saé piyambak.